CELEX: 62009CA0099
Language: ro
Date: 2010-07-01 00:00:00
Title: Cauza C-99/09: Hotărârea Curții (Camera a patra) din 1 iulie 2010 (cerere de pronunțare a unei hotărâri preliminare formulată de Sąd Najwyższy — Republica Polonă) — Polska Telefonia Cyfrowa sp. z o.o./Prezes Urzędu Komunikacji Elektronicznej [Servicii de telecomunicații — Directiva 2002/22/CE — Articolul 30 alineatul (2) — Transferabilitatea numerelor de telefon — Putere a autorităților naționale de reglementare — Taxă plătibilă de către consumatori — Caracter descurajator — Luare în considerare a costurilor]

28.8.2010   
            
            
               RO
            
            
               Jurnalul Oficial al Uniunii Europene
            
            
               C 234/12
            
         Hotărârea Curții (Camera a patra) din 1 iulie 2010 (cerere de pronunțare a unei hotărâri preliminare formulată de Sąd Najwyższy — Republica Polonă) — Polska Telefonia Cyfrowa sp. z o.o./Prezes Urzędu Komunikacji Elektronicznej
   (Cauza C-99/09) (1)
   
   (Servicii de telecomunicații - Directiva 2002/22/CE - Articolul 30 alineatul (2) - Transferabilitatea numerelor de telefon - Putere a autorităților naționale de reglementare - Taxă plătibilă de către consumatori - Caracter descurajator - Luare în considerare a costurilor)
   2010/C 234/17
   Limba de procedură: polona
   
      Instanța de trimitere
   
   Sąd Najwyższy
   
      Părțile din acțiunea principală
   
   
      Reclamantă: Polska Telefonia Cyfrowa sp. z o.o
   
      Pârât: Prezes Urzędu Komunikacji Elektronicznej
   
      Obiectul
   
   Cerere de pronunțare a unei hotărâri preliminare — Sąd Najwyższy — Interpretarea articolului 30 alineatul (2) din Directiva 2002/22/CE a Parlamentului European și a Consiliului din 7 martie 2002 privind serviciul universal și drepturile utilizatorilor cu privire la rețelele și serviciile electronice de comunicații (directiva privind serviciul universal) (JO L 108, p. 51, Ediție specială, 13/vol. 35, p. 213) — Transferabilitatea numerelor de telefon — Obligația autorităților naționale de reglementare, în cadrul executării obligației de a asigura lipsa caracterului negativ al taxei plătibile de consumator în privința utilizării serviciului de transferabilitate, de a lua în considerare costurile suportate de operatorii de telefonie mobilă pentru furnizarea acestui serviciu
   
      Dispozitivul
   
   Articolul 30 alineatul (2) din Directiva 2002/22/CE a Parlamentului European și a Consiliului din 7 martie 2002 privind serviciul universal și drepturile utilizatorilor cu privire la rețelele și serviciile electronice de comunicații (Directiva privind serviciul universal) trebuie interpretat în sensul că autoritatea națională de reglementare trebuie să țină seama de costurile suportate de operatorii rețelelor de telefonie mobilă pentru punerea în practică a serviciului de transferabilitate a numerelor atunci când evaluează caracterul descurajator al taxei plătibile de consumatori cât privește utilizarea respectivului serviciu. Cu toate acestea, autoritatea își păstrează dreptul de a stabili valoarea maximă a taxei exigibile de către operatori la un nivel inferior costurilor suportate de aceștia, în cazul în care o taxă calculată exclusiv pe baza costurilor în cauză ar putea descuraja utilizatorii să recurgă la facilitatea de transferabilitate.
   
      (1)  JO C 129, 6.6.2009.